CELEX: 62007TJ0020
Жалба
публична служба
Длъжностни лица

Длъжностни лица — Пенсии — Пенсионни права, придобити преди постъпване на служба в Общностите — Прехвърляне към общностната
схема
(член 11, параграф 2 от приложение VІІІ към Правилника за длъжностните лица, членове 1 и 3 от Регламент № 1103/97 на Съвета
и член 14 от Регламент № 974/98 на Съвета)
Съгласно член 1 от Регламент № 1103/97 относно определени разпоредби, отнасящи се до въвеждането на е[в]рото, този регламент
се прилага както към законовите и подзаконовите разпоредби, така и към административните актове, поради което не може да се
тълкува в смисъл, че налага единствено принципа на продължаване на действието на договорите. Обратно, той предвижда изискване
за неутралност при преминаването към еврото, което в областта на договорните отношения се изразява по-конкретно в принципа
на продължаване на действието на договорите, като това изискване се прилага за всички правни инструменти, които попадат в
приложното поле на Регламента. От член 3 от Регламент № 1103/07 следва по-специално, че законовите и подзаконовите разпоредби,
включително посочените в този регламент, по никакъв начин не се изменят поради въвеждането на еврото и се прилагат без изменение
както към положенията, уреждани от тях преди въвеждането на еврото, така и към положенията, уреждани след това въвеждане.
От това следва, че Регламент № 1103/97 не изисква да е налице никакво договорно или извъндоговорно отношение преди влизането
в сила на еврото, за да се приложи принципът на продължаване на договорите към положенията, уреждани от предвидените в този
член правни инструменти.
Следователно, ако волята на законодателя или съответните органи е да изменят съдържанието на правен инструмент, който попада
в приложното поле на член 3 от Регламент № 1103/97, или да предвидят освобождаване от задължения или изпълнение, този правен
инструмент трябва да бъде изрично изменен. От това следва, че съгласно Регламент № 1103/07 Комисията е трябвало след въвеждането
на еврото да прилага без изменение към исканията за прехвърляне на пенсионни права, придобити в държавите членки, приели тази
валута, установения с приетите от нея общи разпоредби за изпълнение на член 11, параграф 2 от приложение VІІІ към Правилника
механизъм на актуализиран среден обменен курс за изчисляване на бонусите на осигурителния стаж. Обратно, ако волята на Комисията
е била да предвиди друг обхват на тези разпоредби, тя е следвало да измени тези правила.
(вж. точки 34 и 41—43)
Позоваване на: Съд — 22 февруари 1989 г., Комисия/Франция и Обединено кралство, 92/87 и 93/87, Recueil, стр. 405, точки 22—24.